เวลาผมกินยาเม็ดไม่ว่าจะเป็นแคปซูลหรือยาเม็ดธรรมดา ผมรู้สึกอึดอัดตรงแถวบริเวณหน้าอกเหมือนยามันไปค้างอยู่แถวๆหลอดอาหารและไม่ได้ลงไปที่กระเพราะอย่างที่สมควรเป็นครับ
 การที่รู้สึกดังกล่าวอาจมีการปิดกั้นทางเดินของหลอดอาหาร บางส่วนได้ ปกติ หลอดอาหารจะมีกล้ามเนื้อให้ไล่อาหารหรือ อะไรที่กลืนลงไปได้ไม่ให้เหลือตกค้าง ถ้ามีสาเหตุที่ทำให้กล้ามเนื้อเหล่านี้ทำหน้าที่ไม่ได้ หรือ กล้ามเนื้อหูรุดที่ปิดทางเดินอาหารก่อนลงกระเพาะ เสียไป ก็จะเกิดอาการ กลืนไม่ลง สาเหตุอาจได้จาก1. โรคกรดไหลย้อน ทำให้ มีการอักเสบกล้ามเนื้อหูรูดหลอดอาหาร รู้สึกเหมือนกลืนไม่ลง2.เคยกินกรด ด่างลงไป เช่น น้ำยาล้างห้องน้ำทำให้มีเยื่อพังผืดมาก ในหลอดอาหาร3.มะเร็งหลอดอาหาร4.ยาบางอย่างที่ทำให้การเคลื่อนไหวของกล้ามเนื้อเสียไป เช่น ยาคลายกล้ามเนื้อ ยากดการอาเจียน เป็นต้น5.กินเหล้ามาก จนเกิดตับแข็งมี หลอดเลือดคั่งบริเวณหลอดอาหารส่วนปลาย Esophageal varices6.ความรู้สึกเครียดวิตกกังวล เลยทำให้ระบบการย่อยอาหารเสียไป หรือรู้สึกเองเวลาที่ต้องกินยาควรไปพบแพทย์เพื่อวินิจฉัยและรักษาครับ แพทย์อาจให้กลืนแป้งแล้วเอกซ์เรย์หรือใช้กล้อง Optic fiber ตรวจความผิดปกติของหลอดอาหาร ควรดื่มน้ำตามหลังกลืนยามากๆ นอนยกหัวสูง ไม่ทานอาหารที่ย่อยยาก ทานอาหารเป็นเวลา